Úmrtnosť na Covid-19 sa v jednotlivých krajinách líši v závislosti od viacerých faktorov, či už je to stav zdravotníctva, počet nakazených alebo miera testovania.
Kým na Slovensku doposiaľ ochoreniu podľahlo relatívne málo ľudí, v iných štátoch sú počty niekoľkonásobne vyššie.
Najvýraznejším faktorom, ktorý zohráva hlavnú rolu v úmrtnosti na Covid-19, je vek. Medzi najohrozenejšie skupiny patria seniori nad 65 rokov. Zároveň je dvojnásobne vyššie riziko, že nákaze podľahne muž ako žena.
WHO naďalej uvádza, že u viac než 80 percent chorých má infekcia iba mierny priebeh. Hospitalizáciu či pomoc zdravotníkov tak potrebuje približne 1 z 5 infikovaných ľudí.